惡作劇

惡作劇，又叫整蠱，舊時興叫撚化，係人為呃人、整蠱或冒犯人哋，從中得到搞笑着數。

惡作劇最基本嘅形式係特登令人陷入窘境，並在旁觀賞人哋尷尬、吃驚、惶恐等平時難見到嘅情緒表現，藉此得到樂趣。呢種惡作劇純粹係以滿足搞手個人樂趣為目的，其他觀看者或俾人惡作劇嘅人唔一定覺得得意，而且往往適得其反，令人憎惡。

有啲惡作劇有時達到欺凌或犯罪程度，可能出現估都估唔到嘅嚴重後果。例如喺2012年澳洲電台2Day FM兩個DJ惡作劇，扮英女王伊利沙伯二世同埋查理斯王子，打電話去英國國王愛德華七世醫院，查問大咗肚嘅劍橋公爵夫人病情。醫院接線生搞錯咗，後來重懷疑自殺死咗。嚮呢件案入面，兩個DJ將條錄音掟上Facebook𡁻完唱，令當事人重覆受侮辱。咁嘅惡作劇情節特別嚴重，好似俾人重覆強姦一樣，令接線生人微言輕，好無助。

而家科技發達，惡作劇罪犯都唔止一次，會用手機拍低過程，掉上網𡁻完唱多。當係笑笑小電影「Just for fun」。

幽默
惡搞
騙局
愚人節
電話騙案

攷

幽默
騙局
虛假